b'\n_START_ARTICLE_\nVilla Lituania\n_START_PARAGRAPH_\nVilla Lituania\xc2\xa0\xe2\x80\x93 Lietuvos Pirmosios Respublikos pasiuntinyb\xc4\x97s pastatas Romoje, Italijoje.\n_START_SECTION_\nIstorija\n_START_PARAGRAPH_\nPastatas buvo \xc4\xafsigytas i\xc5\xa1perkamosios nuomos b\xc5\xabdu ir priklaus\xc4\x97 Lietuvos Respublikai XX am\xc5\xbeiaus ketvirtajame de\xc5\xa1imtmetyje. Soviet\xc5\xb3 S\xc4\x85jungai okupavus Lietuv\xc4\x85, pastatas su Italijos vyriausyb\xc4\x97s parama buvo perduotas Soviet\xc5\xb3 S\xc4\x85jungai. Nelikus kit\xc5\xb3 i\xc5\xa1ei\xc4\x8di\xc5\xb3 ambasadorius Stasys Lozoraitis i\xc5\xa1 pastato pasitrauk\xc4\x97 1940\xc2\xa0m. kartu su likusiu diplomatiniu korpusu ir \xc5\xa1eima, sunaikindamas arba su savimi pasiimdamas daugum\xc4\x85 dokument\xc5\xb3. Iki pastato okupacijos Lietuvos Respublika buvo sumok\xc4\x97jusi daugiau nei pus\xc4\x99 pastato kainos. \xc5\xa0iuo metu pastate \xc4\xafsik\xc5\xabr\xc4\x99s Rusijos generalinis konsulatas Italijoje._NEWLINE_2007\xc2\xa0m. Lietuvos menininkai Nomeda ir Gediminas Urbonas dalyvavo Venecijos meno bienal\xc4\x97je su projektu Villa Lituania, u\xc5\xbe kur\xc4\xaf susilauk\xc4\x97 specialaus bienal\xc4\x97s komisijos pamin\xc4\x97jimo._NEWLINE_Villa Lituania buvo laikoma paskutine Soviet\xc5\xb3 S\xc4\x85jungos okupuota Lietuvos dalimi. 2013\xc2\xa0m. vasario 21 d. Lietuvos Respublikos U\xc5\xbesienio reikal\xc5\xb3 ministras Linas Antanas Linkevi\xc4\x8dius pasira\xc5\xa1\xc4\x97 kontroversi\xc5\xa1k\xc4\x85 susitarim\xc4\x85 su Italijos vyriausybe, pagal kuri\xc4\x85 Lietuva atsisak\xc4\x97 pretenzij\xc5\xb3 \xc4\xaf Villa Lituania pastat\xc4\x85, vietoj jo sutikdama neatlygintinai naudotis kitomis patalpomis Romoje, Palazzo Blumenstihl pastate.'